


ΔΕΛΤΙΟ ΤΥΠΟΥ
Θέμα: Παγκόσμια Ημέρα Ψυχικής Υγείας 2026 – «#MINDYOURMIND#
Στον Δήμο Αχαρνών
[bookmark: _GoBack]Η Αστική Μη Κερδοσκοπική Εταιρεία ΠΡΟΜΗΘΕΑΣ είναι ένας επιστημονικός φορέας που δραστηριοποιείται στον χώρο της ψυχικής υγείας από το 2003 και εποπτεύεται από τη Διεύθυνση Ψυχικής Υγείας του Υπουργείου Υγείας. Σε συνεργασία με τη Δ/νση Κοινωνικής Πολιτικής του Δήμου Αχαρνών, και την αντιδήμαρχο κ. Κατσανδρή Χρηστίνα διοργανώνει την κοινοτική δράση «#MINDYOURMIND#, την Τρίτη 6 Οκτωβρίου 2026 και ώρες 10:00 π.μ. έως και 13:00 μ.μ. στην Πλατεία Αγίου Βλασίου – Δήμου Αχαρνών . Όπου μαθητές, γονείς, φορείς και μέλη της κοινότητας ενημερώνονται μέσα από βιωματικές δράσεις και τα δικά τους μηνύματα και μας μιλούν για την Ψυχική Υγεία…  
Στο πλαίσιο της δράσης, οι μαθητές και οι μαθήτριες των σχολικών μονάδων, σύλλογοι γονέων και άλλοι φορείς,  θα  εκφράσουν δημιουργικά τις σκέψεις, τις απόψεις και τα μηνύματά τους για την ψυχική υγεία, μέσα από τη δημιουργία αφίσας, ζωγραφικής, κολλάζ, κατασκευής, συνθήματος, σύντομου κειμένου και άλλων ομαδικών εργασιών. Μέσα από την παρουσίαση του μηνύματος «Η Ψυχική Υγεία μας αφορά όλους» επιδιώκεται η διαμόρφωση ενός συλλογικού συμπεράσματος αναδεικνύοντας τη δημιουργικότητα, τη συμμετοχή και τη φωνή όλων των πολιτών.
 	Στόχος μας είναι να ενισχυθεί η ενημέρωση και η ευαισθητοποίηση της κοινότητας γύρω από την ψυχική υγεία, να ενθαρρυνθεί η ελεύθερη έκφραση των συναισθημάτων και να καλλιεργηθεί μια κουλτούρα αποδοχής, συμπερίληψης, αλληλεγγύης και αναζήτησης υποστήριξης. Παράλληλα, η δράση επιδιώκει να ενισχύσει τη σύνδεση των πολιτών, των σχολικών κοινοτήτων και άλλων φορέων κοινωνικά ευπαθών και ευάλωτων ομάδων με τις υπηρεσίες  προαγωγής ψυχικής υγείας σε τοπικό και εθνικό επίπεδο.
[bookmark: _Hlk241761035]Για μία ημέρα, η πλατεία της πόλης θα αποτελέσει έναν ανοιχτό χώρο έκφρασης, όπου οι σκέψεις, τα συναισθήματα και οι δημιουργίες θα μεταφέρουν ένα κοινό μήνυμα για τη σημασία της φροντίδας της ψυχικής υγείας. Από τη σκέψη μας στη φροντίδα της ψυχικής υγείας, από το ένα μυαλό στο άλλο, από το σχολείο στην κοινότητα τις υπηρεσίες και τους φορείς προάγεται το μήνυμα:        
 «#MINDYOURMIND# γιατί η Ψυχική Υγεία μας αφορά όλους….»

